বিমসটেক বৈঠকে যোগ দিতে এবার ব্যাংকক যাচ্ছেন প্রধানমন্ত্রী, বৃহস্পতিবার রওনা

নয়াদিল্লি: BIMSTEC বৈঠকে যোগ দিতে ব্যাংকক (Bangkok) যাচ্ছেন প্রধানমন্ত্রী নরেন্দ্র মোদি (Pm Narendra Modi)। বৃহস্পতিবারই রওনা দেবেন প্রধানমন্ত্রী। নরেন্দ্র মোদি ব্যাংকক পৌঁছবেন ৩ এপ্রিল, থাকবেন পরের দিনও। ৪ এপ্রিল মোদি শ্রীলঙ্কা সফরে যাবেন, এই সফর চলবে ৬ এপ্রিল পর্যন্ত। জানা গেছে, এই সম্মেলনের পার্শ্ববৈঠকে মহ. ইউনুস (Yunus) কথা বলতে চেয়েছেন প্রধানমন্ত্রীর সঙ্গে।

বাংলাদেশে (Bangladesh) ঘটে চলা হিংসা ও মৌলবাদের দাপাদাপিতে উদ্বেগ বাড়ছে ভারতের। এই অবস্থায় ইউনুস-মোদি কতটা ফলপ্রসূ হবে, বা আদৌ হওয়া সম্ভব কিনা তাও প্রশ্নের মুখে।

এটি ষষ্ঠ বিমস্টেক শীর্ষ সম্মেলন। থাইল্যান্ডের রাজধানী ব্যাংককে বিমসটেক শীর্ষ সম্মেলনের প্রধানমন্ত্রী নরেন্দ্র মোদির সঙ্গে বাংলাদেশের অন্তর্বর্তী সরকারের মুখ্য উপদেষ্টা মুহাম্মদ ইউনুসের দ্বিপাক্ষিক বৈঠকের কোনও পরিকল্পনা নেই।

স্পষ্ট জানিয়ে দিয়েছে বিদেশ মন্ত্রক (Ministry of Foreign Affairs) । ব্যাংককে বাংলাদেশের অন্তর্বর্তী সরকারের প্রধান উপদেষ্টা মুহাম্মদ ইউনুসের সঙ্গে মোদির বৈঠকের সম্ভাবনা নিয়ে আশা প্রকাশ করেছে ঢাকা। তার মধ্যে বিদেশ মন্ত্রকের এই বক্তব্যে তাদের সেই আশা কতখানি এগোবে তা এখনও জানা নেই।

আরও পড়ুন: আরএসএস ভারতের অক্ষয় বটবৃক্ষ, ভূয়সী প্রশংসা প্রধানমন্ত্রীর

BIMSTEC গোষ্ঠীতে ভারত, বাংলাদেশ ছাড়াও আছে নেপাল, ভুটান, মায়ানমার, শ্রীলঙ্কা ও থাইল্যান্ড।

ইউনুসের চীন সফরের সময়ই এই বার্তা দিয়েছে ভারতের বিদেশ মন্ত্রকের তরফে। ভারতের এই বার্তা দুই দেশের দিক দিয়ে রাজনৈতিক তাৎপর্যপূর্ণ বলেই মনে করা হচ্ছে। চীন সফরে গিয়ে বেজিংয়ে জিনপিংয়ের সঙ্গে একাধিক ইস্যুতে ইউনুসের বৈঠক হয়। তার মধ্যে শান্তি, সমৃদ্ধি এবং স্থিতিশীলতা প্রতিষ্ঠায় আরও জোরালো ভূমিকা পালন করার জন্য চিনকে আহ্বান জানিয়েছেন ইউনুস। সেই সঙ্গে উঠে এসেছে রোহিঙ্গা ইস্যুও।

চীন সফর সেরে ঢাকায় ফিরেই ইউনুস ব্যাংককে যাবেন বিমসটেক শীর্ষ সম্মেলনে যোগ দিতে। সেই বৈঠকেই থাকছেন প্রধানমন্ত্রী নরেন্দ্র মোদি। বিদেশ মন্ত্রক সূত্রে খবর, ব্যাংককে মোদির সঙ্গে পার্শ্ববৈঠকে বসার ইচ্ছাপ্রকাশ করে বার্তা পাঠিয়েছিলেন ইউনুস। কিন্তু ভারতের বিদেশ মন্ত্রকের কড়ায় বার্তার পর মোদি-ইউনুস বৈঠক হবে কিনা, তাও প্রশ্নের মুখে।

দেখুন অন্য খবর-